אלכסנדר גאידש

אלכסנדר ניקולייביץ' גאידש (ברוסית: Алекса́ндр Никола́евич Га́йдаш; נולד ב-7 באוגוסט 1967 בז'דנוב) הוא כדורגלן עבר רוסי-אוקראיני ששיחק בעמדת החלוץ בקבוצות טאבריה סימפרופול, שחטאר דונצק ומכבי יבנה. לאחר פרישה ממשחק פעיל הפך למאמן. כיום (2019) גאידש מתפקד כמנכ"ל של קבוצת ט.ס.ק. טאבריה מחצי האי קרים.

קריירה
גאידש גדל במחלקת הנוער של מועדון הכדורגל נובטור ז'דנוב. בשנת 1984, בגיל 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת שחטאר דונצק. גאידש היה בסגל של שחטאר במשך שנתיים, אך שיחק רוב הזמן בקבוצת המילואים של המועדון. בשנת 1987 עבר לקבוצת צסק"א קייב. בשנת 1988 שב לקבוצת נעוריו - נובטור ז'דנוב. בדצמבר 1988 קיבל גאידש הזמנה לשחק בקבוצת טאבריה סימפרופול מהליגה הסובייטית הבכירה. הוא הסכים ומאז 1989 שיחק את מרבית שנות הקריירה שלו ככדורגלן במדי קבוצה זו.

בשנת 1991, לאחר התפרקות ברית המועצות, ניסה גאידש לחפש את מזלו למדינה. הוא חתם על חוזה בקבוצה הטורקית סאייר, אך נאלץ לחזור לאוקראינה לאחר מספר חודשים בטורקיה בשל פציעות. הוא שב לטאבריה.

בשנת 1993 זון גאידש לסגל של . הוא השתתף בשני משחקי ידידות - אחד מול נבחרת  ושני - מול נבחרת . במהלך משחקו בארץ נצפה על ידי מאמני קבוצת מכבי הרצליה וקיבל מהמם הצעה להצטרף לקבוצה. במשחקו הראשון במדי הרצליה הוא נפצע ונאלץ להיעדר מהמגרשים למשך חודשיים. כשחזר - שותף במשחקים מעטים. בתום עונת 1993/1994 שב לאוקראינה.
כעבור שנה, חזר לישראל והוחתם בקבוצת מכבי יבנה לעונה אחת.

בשנים 1996 - 1999 שיחק בקבוצת טאבריה סימפרופול והיה קפטן של הקבוצה. בשנת 1999 נקלעה טאבריה לקשים כלכליים וגאידש נאלץ לעזוב את הקבוצה (הוא ישוב אליה בשנת 2002). בשנת 2001 הוא נפצע קשה בתאונה דרכים. לאחר שיקום ארוך - חזר לשחק. בשנת 2003 - פרש ממשחק פעיל.

קריירת אימון
בשנים 2005 - 2012 אימן גאידש מספר קבוצות מהליגות הנמוכות באוקראינה. כל הקבוצות היו מחצי האי קרים. בשנת 2014 סופח חצי האי לרוסיה. גאידש הסכים לקבל אזרחות רוסית וויתר על אזרחותו האוקראינית. באותה שנה הוקמה קבוצת ט.ס.ק. טאבריה וגאידש התמנה למנכ"ל הקבוצה.

קישורים חיצוניים

כדורגלנים סובייטים
כדורגלנים אוקראינים
חלוצי כדורגל סובייטים
חלוצי כדורגל אוקראינים
כדורגלני שחטאר דונצק
כדורגלני צסק"א קייב
כדורגלני טאבריה סימפרופול
כדורגלני מכבי הרצליה
כדורגלני מכבי יבנה
כדורגלני מריופול
כדורגלני נבחרת אוקראינה
כדורגלנים זרים בישראל
מאמני כדורגל אוקראינים
סובייטים שנולדו ב-1967
אוקראינים שנולדו ב-1967
רוסים שנולדו ב-1967